**Rámcová zmluva o dielo**

**uzatvorená podľa § 536 a nasl. zák. č. 513/1991 Zb. Obchodný zákonník,**

**v znení neskorších predpisov**

**Čl. I. Zmluvné strany**

**1. Objednávateľ: Univerzitná nemocnica L. Pasteura Košice**

v zastúpení: MUDr. Ľuboslav Beňa, PhD., MPH, riaditeľ

so sídlom: Rastislavova 43, 041 90 Košice

 IČO: 00 606 707

 DIČ: 2021141969

 IČ DPH: SK2021141969

Bankové spojenie: Štátna pokladnica, Radlinského 32, 810 05 Bratislava

IBAN: SK06 8180 0000 0070 0028 0550

BIC/SWIFT: SPSRSKBA

Štátna príspevková organizácia zriadená Zriaďovacou listinou MZ SR č. 1842/1990/I-2 zo dňa 18.12.1990

**(ďalej „objednávateľ“)**

**2. Zhotoviteľ:**

 v zastúpení:

 so sídlom:

IČO:

DIČ:

 IČ DPH:

 Bankové spojenie:

 IBAN:

 BIC/SWIFT:

 Zapísaný v

**(ďalej „zhotoviteľ“)**

**čl. II. Úvodné ustanovenia**

1. Objednávateľ ako verejný obstarávateľ v rámci plnenia svojich úloh obstaráva dodanie tovaru, uskutočnenie stavebných prác a poskytnutie služby postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „zák. č. 343/2015 Z. z.“).

2. Zhotoviteľ prehlasuje, že je oprávnený na vykonávanie činnosti podľa tejto zmluvy, dielo vykoná osobne, vo vlastnom mene, na vlastnú zodpovednosť a vlastné náklady za podmienok dohodnutých v tejto zmluve.

3. Túto zmluvu uzatvára objednávateľ so zhotoviteľom ako výsledok procesu verejného obstarávania postupom zadávania nadlimitnej zákazky podľa § 66 ods. 7 písm. b) zák. č. 343/2015 Z. z. realizovaného prostredníctvom systému JOSEPHINE na základe Oznámenia o vyhlásení verejného obstarávania zverejneného vo Vestníku verejného obstarávania č. .............. zo dňa ................... pod označením: ................. na predmet zákazky s názvom **„Pozáručný servis vybraných zdravotníckych prístrojov výrobcu SIEMENS“,** **časť č. 2 - ACUSON Freestyle (ďalej len „verejné obstarávanie“)** v súlade s ponukou zhotoviteľa zo dňa .................... (ďalej len „ponuka zhotoviteľa“).

 Evidenčné číslo verejného obstarávania objednávateľa: UNLP-2024-96-NZ

4. Objednávateľ je poskytovateľom zdravotnej starostlivosti, ktorý v súvislosti s výkonom svojej činnosti používa zdravotnícke prístroje.

5. Zhotoviteľ prehlasuje, že je oprávnený na vykonávanie činnosti podľa tejto zmluvy, dielo vykoná osobne, vo vlastnom mene, na vlastnú zodpovednosť a vlastné náklady za podmienok dohodnutých v tejto zmluve.

6. Dielom, podľa § 536 ods. 2 zák. č. 513/1991 Zb., sa rozumie (okrem iného) údržba a vykonanie dohodnutej opravy, pričom:

 a) údržba veci je činnosť, ktorá sa musí vykonávať, aby sa zachovali jej vlastnosti a užívaniaschopnosť, nedochádza pri nej k zmene jej technických parametrov alebo určeného účelu použitia;

 b) oprava veci predstavuje činnosť na odstránenie chýb a nedostatkov na veci, ku ktorým došlo v dôsledku jej používania. Môže sa jednať o odstránenie následkov poškodenia veci, ktoré nebolo spôsobené nesprávnym užívaním veci objednávateľom, poruchy veci, zhoršenia jej funkčnosti. Opravou veci sa obnovuje jej plná funkčnosť a užívaniaschopnosť, vrátane zachovania jej bezpečnosti.

7. Táto zmluva upravuje rámcové podmienky vykonávania **pozáručného servisu vybraných zdravotníckych prístrojov výrobcu SIEMENS**, ktorý bude zhotoviteľ vykonávať pre objednávateľa a to podľa potrieb objednávateľa pri zachovaní postupu za podmienok dohodnutých v tejto zmluve, ktorými sú zmluvné strany viazané. Plnenie tejto zmluvy sa vzťahuje len na zdravotnícke prístroje výrobcu SIEMENS, u ktorých už uplynula záručná doba a sú uvedené **v Prílohe č. 1 tejto zmluvy**.

**čl. III. Predmet zmluvy**

1. Predmetom tejto zmluvy je záväzok zhotoviteľa vykonávať pre objednávateľa **komplexný pozáručný servis vybraných zdravotníckych prístrojov výrobcu SIEMENS**, ktorý bude zhotoviteľ vykonávať pre objednávateľa v rozsahu určených servisných úkonov za podmienok a v rozsahu dohodnutých v tejto zmluve a záväzok objednávateľa za vykonávanie plnenia uhrádzať odplatu podľa tejto zmluvy. Zoznam vybraných zdravotnických prístrojov výrobcu SIEMENS, ktorých sa plnenie tejto zmluvy týka je uvedený **v** **Prílohe č. 1 tejto zmluvy** (ďalej len „prístroje SIEMENS“).
2. **Komplexným pozáručným servisom** sa pre účely tejto zmluvy rozumie najmä:

a) **vykonávanie údržby prístrojov SIEMENS** ako opakovanej činnosti v rozsahu servisných úkonov a v termínoch, ktoré sú pre konkrétny prístroj SIEMENS uvedené **v** **Prílohe č. 2. tejto zmluvy**,

 b) **opravy prístrojov SIEMENS** na základe písomnej objednávky objednávateľa,

c) **dodávky a montáže náhradných dielov** na prístroje SIEMENS uvedené **v Prílohe č. 1 tejto zmluvy**, pre ktoré potreba výmeny vyplynie z vykonania údržby alebo opravy a sú nevyhnutné na zabezpečenie plnej funkčnosti prístrojov SIEMENS,

d) **kontrola stavu bezpečnosti technického zariadenia** - prístrojov SIEMENS, v zmysle Vyhl. MPSVaR č. 508/2009 Z. z a to po vykonaní každej opravy. Ak sa po vykonaní opravy vyžaduje (vzhľadom na druh a používanie zdravotníckej techniky) vykonanie overenia, kalibrácie, špeciálnych skúšok alebo iná forma overenia na základe príslušných právnych predpisov SR, je zhotoviteľ povinný tieto overenia, kalibrácie, špeciálne skúšky vykonať (ak je na to oprávnený) alebo zabezpečiť ich vykonanie oprávneným subjektom a odovzdať objednávateľovi (v písomnej listinnej forme) aj príslušné doklady o vykonaní overenia, kalibrácie, špeciálnych skúšok,

 e) **poskytovanie odbornej poradenskej a konzultačnej činnosti** a cieľom, aby prístroje SIEMENS mohli byť a boli využívané s maximálnou efektívnosťou podľa potrieb objednávateľa,

 f) **poskytovanie elektronickej diaľkovej diagnostiky** (pomocou SRS pripojenia).

3. Predmetom tejto zmluvy nie je úprava prístrojov SIEMENS. Úprava predstavuje činnosť, ktorou sa zmení prístroj SIEMENS a prispôsobí sa požiadavkám objednávateľa.

**Čl. IV. Spôsob a podmienky plnenia zmluvy**

1. **Komplexný pozáručný servis podľa tejto zmluvy je** zhotoviteľ povinný vykonávať bez osobitnej písomnej objednávky

v rozsahu servisných úkonov a termínoch, ktoré sú pre konkrétny prístroj SIEMENS uvedené v **Prílohe č. 2. tejto zmluvy**.

2. Po vykonaní servisného úkonu a to najneskôr do 2 pracovných dní po skončení je zhotoviteľ povinný predložiť kontaktnej osobe objednávateľa písomnú **informáciu o vykonaní servisného úkonu** (ďalej len „Servisnú správu“).

**3. Servisná správa** musí obsahovať najmä:

 a) identifikáciu prístroja SIEMENS s uvedením názvu, výrobného čísla (v zmysle Prílohy č. 1 tejto zmluvy) a inventárneho čísla objednávateľa,

 b) zoznam vykonaných servisných úkonov v zmysle Prílohy č. 2 tejto zmluvy,

 c) prehlásenie zhotoviteľa, že prístroj je funkčný a spôsobilý na používanie na daný účel,

 d) meno servisného technika zhotoviteľa, ktorý servisné úkony vykonal,

 f) dátum a čas začatia a ukončenia vykonania servisných úkonov,

 g) dátum vypracovania písomnej informácie, meno a podpis zhotoviteľa/servisného technika,

 h) dátum prevzatia prístroja SIEMENS po vykonaní servisných úkonov objednávateľom, meno a podpis oprávnených osôb objednávateľa na prevzatie prístroja SIEMENS.

4. Servisnú správu o vykonaní servisných úkonov potvrdzuje za zhotoviteľa servisný technik, ktorý servisné úkony vykonal (pečiatka zhotoviteľa, meno a podpis servisného technika) a poverená osoba objednávateľa, ktorou pre účely prevzatia prístroja SIEMENS na ktorom bol servisný úkon vykonávaný, je určený zamestnanec daného pracoviska objednávateľa, kde je prístroj SIEMENS nainštalovaný/umiestnený a poverený zamestnanec Oddelenia zdravotníckej techniky objednávateľa.

Servisná správa sa vyhotovuje v troch vyhotoveniach, pričom dve vyhotovenia obdrží servisný technik zhotoviteľa, z toho jedno vyhotovenie pripojí zhotoviteľ k faktúre a jedno vyhotovenie obdrží objednávateľ t.j. osoba oprávnená/určená na prevzatie prístroja SIEMENS za objednávateľ podľa tohto bodu.

5. V prípade, že zhotoviteľ počas vykonávania údržby alebo opravy zistí ďalšie vady/poruchy alebo nastane potreba výmeny náhradných dielov alebo ďalších náhradných dielov, je zhotoviteľ povinný o tom bezodkladne informovať objednávateľa.

6. Ak prístroj SIEMENS sa stal nefunkčným, objednávateľ túto skutočnosť písomne oznámi zhotoviteľovi na e-mailoú adresu: ......................................................... .

 Oprávnenou osobou na strane objednávateľa na zaslanie písomného oznámenia o nefunkčnosti prístroja SIEMENS je:

 a) Ing. Vladislav Kovaľ, tel. kontakt: +421 55 615 3195, e-mailová adresa: vladislav.koval@unlp.sk, ozt.servis@unlp.sk,

 b) Ing. Richard Petro, tel. kontakt: +421 55 615 3195, e-mailová adresa: richard.petro@unlp.sk, ozt.servis@unlp.sk,

 c) Ing. Mária Hack, tel. kontakt: +421 55 615 3194, e-mailová adresa: maria.hack@unlp.sk, ozt.servis@unlp.sk.

7. Písomné oznámenie nefunkčnosti musí obsahovať najmä:

 a) identifikáciu objednávateľa a odkaz na túto zmluvu,

 b) identifikáciu prístroja SIEMENS s uvedením názvu, výrobného čísla (v zmysle Prílohy č. 1 tejto zmluvy) a inventárneho čísla objednávateľa,

 c) stručný popis poruchy,

 d) iné skutočnosti rozhodné pre vykonanie opravy,

 e) dátum, meno oprávnenej osoby objednávateľa.

8. Po obdržaní písomného oznámenia o nefunkčnosti prístroja SIEMENS zhotoviteľ vykoná **diagnostiku poruchy v pracovných dňoch** do 7 pracovných dní od doručenia tohto oznámenia. Diagnostikou porúch zhotoviteľ určí, či oprava vyžaduje alebo nevyžaduje výmenu dielov a s tým spojenú dodávku náhradných dielov.

9. V prípade, že na základe diagnostiky porúch zhotoviteľ rozhodne o **vykonaní opravy bez potreby výmeny dielov,** je zhotoviteľ povinný vykonať opravu t.j. plné sfunkčnenie prístroja SIEMENS **v pracovných dňoch** do 7 pracovných dní odo dňa vykonania diagnostiky poruchy t.j. od nástupu na opravu. Zhotoviteľ je povinný nastúpiť na opravu do 24 hodín odo dňa obdržania objednávky.

10. Pokiaľ na základe diagnostiky porúch zhotoviteľ rozhodne, že **oprava vyžaduje výmenu dielu** je zhotoviteľ povinný vykonať opravu t.j. plné sfunkčnenie prístroja SIEMENS v pracovných dňoch **spravidla** do 7 pracovných dní odo dňa obdržania oznámenia o nefunkčnosti, ak sa zmluvné strany pre konkrétny prípad nehodnú inak. V prípade výmeny dielov je zhotoviteľ povinný odovzdať pôvodný diel výrobcovi, o čom objednávateľovi predloží doklad, ak sa zmluvné strany pre konkrétny prípad nedohodnú inak.

11. Objednávateľ je povinný riadne vykonané plnenie - opravený prístroj SIEMENS fyzicky od zhotoviteľa prevziať. Po vykonaní opravy a to najneskôr do 2 pracovných dní po jej skončení je zhotoviteľ povinný predložiť (listinná alebo elektronická forma) kontaktnej osobe objednávateľa **Servisnú správu (podľa bodu 2. tohto článku) a odovzdať prístroj SIEMENS do užívania objednávateľovi**.

12. Zhotoviteľ bude servisné úkony (vrátane diagnostiky porúch) vykonávať spravidla na mieste – pracovisku objednávateľa, kde je prístroj SIEMENS nainštalovaný/umiestnený t.j. areál pracovísk objednávateľa Trieda SNP 1, Košice a to v pracovných dňoch v čase od 7:30 hod. do 15:30 hod., ak sa zmluvné strany nedohodnú inak.

13. Údržbu a opravy, ktoré vzhľadom na rozsah a charakter úkonov nebude možné vykonať na mieste – pracovisku objednávateľa, kde je prístroj SIEMENS nainštalovaný/umiestnený, bude zhotoviteľ vykonávať na svojom pracovisku. Dopravu prístroja SIEMENS na miesto vykonania údržby alebo opravy a späť na miesto – pracovisko objednávateľa, kde bol prístroj SIEMENS nainštalovaný/umiestnený zabezpečuje zhotoviteľ na vlastné náklady. Opätovnú inštaláciu prístroja SIEMENS vykoná zhotoviteľ na vlastné náklady (vystavuje sa nový Inštalačný protokol).

14. Čas určený na nastúpenie na vykonanie údržby alebo opravy, ak sa údržba alebo oprava vykonáva na pracovisku objednávateľa, je v prípade že sa údržba alebo oprava vykonáva na pracovisku zhotoviteľa časom určeným na odvoz prístroja SIEMENS k zhotoviteľovi.

15. Zmluvné strany sa dohodli, že termín plného sfunkčnenia prístrojov SIEMENS, ktorý je uvedený v tejto zmluve, môže byť po vzájomnej dohode pre konkrétny prípad opravy zmenený (predĺžený), avšak len v odôvodnených prípadoch v nadväznosti na technickú náročnosť servisných prác/servisného zásahu. Zmena termínu musí byť zhotoviteľom riadne odôvodnená.

16. Písomná komunikácia pre účely plnenia tejto zmluvy sa realizuje elektronickou formou.

 a) Kontaktná osoba zhotoviteľa: …………. tel. kontakt: .………………………., e-mailová adresa: ……………………. .

b) Kontaktná osoba objednávateľa: Ing. Ján Vodros, tel. kontakt: +421 55 615 3194, e-mailová adresa: jan.vodros@unlp.sk a ozt@unlp.sk (ďalej len „kontaktná osoba objednávateľa“).

**Čl. V. Práva a povinností zmluvných strán**

1. Objednávateľ je povinný zabezpečiť zhotoviteľovi (servisnému technikovi zhotoviteľa) prístup k prístrojom SIEMENS v dohodnutom čase, predložiť vzťahujúcu sa  príslušnú technickú dokumentáciu a vytvoriť primerane pracovné podmienky pre riadne vykonanie úkonov.

2. Zhotoviteľ je povinný vykonávať plnenie tejto zmluvy:

 a) len odborne kvalifikovanými osobami,

 b) v súlade s pokynmi výrobcu zdravotníckej techniky a príslušnými právnymi predpismi SR.

**Čl. VI. Doba platnosti zmluvy**

1. Táto zmluva sa uzatvára na dobu určitú a to 24 mesiacov odo dňa účinnosti tejto zmluvy.

2. Zmluva nadobúda platnosť dňom podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR.

3. Platnosť tejto zmluvy je možné, pred uplynutím doby podľa bodu 1. tohto článku, ukončiť:

 a) písomnou dohodou zmluvných strán k dátumu stanovenému v dohode,

b) písomnou výpoveďou ktorejkoľvek zmluvnej strany a to bez uvedenia dôvodov s výpovednou lehotou 3 mesiace; výpovedná lehota začína plynúť prvým dňom mesiaca nasledujúceho po mesiaci v ktorom bola výpoveď doručená druhej zmluvnej strane,

c/ odstúpením od zmluvy z dôvodov uvedených v zákone alebo tejto zmluve.

4. Zhotoviteľ je oprávnený od tejto zmluvy odstúpiť:

a) z dôvodov podstatného porušenia zmluvy zo strany objednávateľa. Podstatným porušením zmluvy zo strany objednávateľa sa pre účely tejto zmluvy rozumie: omeškanie objednávateľa s úhradou faktúry o viac ako 60 kalendárnych dní alebo

b) v prípade, že na daný prístroj skončí technická podpora a/alebo bude opodstatnené vyradenie daného prístroja SIEMENS z prevádzky.

5. Objednávateľ je oprávnený od tejto zmluvy odstúpiť z dôvodov podstatného porušenia zmluvy zo strany zhotoviteľa. Podstatným porušením zmluvy zo strany zhotoviteľa sa pre účely tejto zmluvy rozumie:

 a) opakované porušenie povinnosti zhotoviteľa podľa čl. IV. bod 8., 9., 10. a 11. tejto zmluvy,

 b) opakované porušenie povinnosti zhotoviteľa podľa čl. V. bod 2. tejto zmluvy.

6. Odstúpenie od zmluvy nadobúda účinnosť dňom doručenia písomného oznámenia o odstúpení od zmluvy druhej zmluvnej strane, týmto dňom zmluva zaniká.

**Čl. VII. Cena a platobné podmienky**

1. Zmluvné strany sa dohodli v zmysle zák. č. 18/1996 Z. z. o cenách, v znení neskorších právnych predpisov, na **cene za komplexný pozáručný servis vybraných zdravotníckych prístrojov výrobcu SIEMENS**, ktorý bude zhotoviteľ vykonávať pre objednávateľa v  rozsahu plnenia podľa čl. III. tejto zmluvy:

**Cena** za predmet plnenia za celú dobu platnosti zmluvy uvedenú v čl. VI. bod 1 tejto zmluvy je: .............................................. EUR bez DPH, slovom: .................................................. .

**Sadzba DPH:** ........... %

**Suma DPH:** ................................... EUR,

**Cena s DPH:** ........................... **EUR, slovom:** .................................................. .

 Uvedená cena za komplexný pozáručný servis vybraných zdravotníckych prístrojov výrobcu SIEMENS je **predpokladanou celkovou cenou** za plnenie v rozsahu plnenia uvedenom v čl. III. tejto zmluvy za celé obdobie platnosti zmluvy – 24 mesiacov. Takto stanovená predpokladaná celková cena plnenia bez DPH je maximálna.

 Predpokladaná celková cena za komplexný pozáručný servis vybraných zdravotníckych prístrojov výrobcu SIEMENS **zahŕňa** všetky náklady zhotoviteľa na plnenie tejto zmluvy, vrátane ceny náhradných dielov, cestovného/dopravy, ceny prepravy prístrojov k zhotoviteľovi v prípade potreby, cenu za materiál použitý pri vykonávaní servisu, cenu metrologických výkonov.

2. Cena za **komplexný pozáručný servis vybraných zdravotníckych prístrojov výrobcu SIEMENS** podľa bodu 1. tohto článku zmluvy bude objednávateľom hradená formou mesačných paušálnych úhrad, pričom táto cena je zhotoviteľom kalkulovaná ako mesačná paušálna cena pre každý prístroj SIEMENS uvedený v Prílohe č. 1 osobitne. Cena za jednotlivé prístroje SIEMENS je uvedená v **Prílohe č. 3 tejto zmluvy**.

3. Objednávateľ sa zaväzuje zaplatiť zhotoviteľovi cenu za **komplexný pozáručný servis vybraných zdravotníckych prístrojov výrobcu SIEMENS** podľa tejto zmluvy bezhotovostným prevodom na účet zhotoviteľa a to 1-krát mesačne (paušálna cena) na základe faktúr vystavených zhotoviteľom v zmysle tejto zmluvy. Zhotoviteľ je povinný fakturovať vykonané plnenie podľa tejto zmluvy a to do 15 dní odo dňa riadneho vykonania plnenia, najneskôr do 5-teho pracovného dňa v mesiaci, nasledujúceho po mesiaci, v ktorom bolo plnenie vykonané. Prílohou každej faktúry musí byť Servisná správa (pre každý prístroj osobitne).

4. Lehota splatnosti jednotlivých faktúr je 60 kalendárnych dní odo dňa doručenia faktúry objednávateľovi.

5. Každá jednotlivá faktúra musí obsahovať náležitosti podľa platných právnych predpisov SR v čase fakturácie. V prípade, že doručená faktúra nebude vystavená správne alebo nebude obsahovať požadované prílohy v zmysle tejto zmluvy, je objednávateľ oprávnený predmetnú faktúru vrátiť poskytovatelovi na opravu. Zhotoviteľ je povinný vystaviť novú faktúru alebo faktúru doplniť a opätovne ju doručiť objednávateľovi; v takom prípade začne plynúť nová lehota splatnosti až po doručení opravenej alebo doplnenej faktúry objednávateľovi. Zhotoviteľ je oprávnený zaslať objednávateľovi faktúru v elektronickej forme na e-mailovú adresu: faktury@unlp.sk, pričom aj takto zaslaná faktúra musí obsahovat požadované prílohy (Servisná správa, doklady podľa čl. III. bod 2 písm. d) tejto zmluvy).

6. Zmluvné strany sa dohodli, že objednávateľ je oprávnený zmeniť rozsah plnenia tejto zmlvy, t.j. vyradiť z Prílohy č. 1. niektorý z prístrojov (zmena zmluvy vyžaduje uzatvorenie dodatku k tejto mluve) a v tom prípade, je zhotovitel oprávnený fakturovat objednávateľovi len paušálnu platbu zníženú o paušálnu cenu za konkrétny vyradený prístroj.

**Čl. VIII. Reklamácia a vady plnenia, záruka**

1. Zhotoviteľ zodpovedá za vady vykonaného plnenia, pričom stanovuje záručnú dobu:

 a) na vykonané plnenie – úkony/práce 12 mesiacov odo dňa preukazateľného prevzatia prístroja SIEMENS po vykonaní opravy/údržby do užívania objednávateľom,

 b) na náhradné diely 12 mesiacov odo dňa ich výmeny/inštalácie.

2. Vady vykonaného plnenia je objednávateľ povinný zhotoviteľovi písomne oznámiť bez zbytočného odkladu po ich zistení na e-mailovú adresu: ........................... .

3. V oznámení je povinný uviesť najmä identifikáciu prístroja SIEMENS podľa Prílohy č. 1, názvu, inventárneho čísla a výrobného čísla, dátum vykonaného plnenia (číslo Servisnej správy) a stručný popis vady. Oznámenie o vadách plnenia sa považuje za doručené odoslaním v elektronickej forme na e-mailovú adresu zhotoviteľa:…………………….. .

4. Zhotoviteľ za vady vykonaného plnenia nezodpovedá v prípade, že boli spôsobené prevádzkou prístrojov SIEMENS v rozpore s technickými podmienkami stanovenými výrobcom alebo zhotoviteľom, neodbornou obsluhou alebo opravami, či neoprávneným zásahom iných osôb ako zhotoviteľom.

5. Zhotoviteľ je oprávnený rozhodnúť o tom, akým spôsobom bude vada splnenia odstránená.

6. Zhotoviteľ je povinný vady plnenia uplatnené počas záručnej doby uvedenej v bode 1. tohto článku odstrániť na vlastné náklady a to do 4 pracovných dní odo dňa prevzatia písomného oznámenia o vade podľa bodu 3. tohto článku.

**Čl. IX. Majetkové sankcie**

1. Zmluvné strany sa dohodli, že v prípade porušenia povinností uvedených v čl. III., IV. a čl. V. tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty vo výške 500,00 EUR, slovom: päťsto euro, za každý jednotlivý prípad porušenie zmluvných podmienok. Zmluvná pokuta je splatná v lehote do 60 kalendárnych dní od dňa doručenia faktúry zhotoviteľovi.

2. Zmluvné strany sa dohodli, že v prípade porušenia povinností uvedených v čl. VIII. tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty vo výške 500,00 EUR, slovom: päťsto euro, za každý jednotlivý prípad porušenia zmluvných podmienok. Zmluvná pokuta je splatná v lehote do 60 kalendárnych dní od dňa doručenia faktúry zhotoviteľovi.

3. Zmluvné strany sa dohodli, že v prípade porušenia povinností uvedených v čl. X. tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty vo výške 500,00 EUR, slovom: päťsto euro, za každý jednotlivý prípad porušenia zmluvných podmienok. Zmluvná pokuta je splatná v lehote do 60 kalendárnych dní od dňa doručenia faktúry zhotoviteľovi.

4. Zmluvné strany sa dohodli, že v prípade porušenia povinností uvedených v čl. XI. bod 1., 2. a 3. tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty vo výške 10 % z ceny za vykonanie plnenia bez DPH, ktorá ako pohľadávka bola predmetom postúpenia alebo iného právneho úkonu, ktorým došlo k zmene v osobe veriteľa. Zmluvná pokuta je splatná v lehote do 60 kalendárnych dní od dňa doručenia faktúry zhotoviteľovi.

5. Zmluvné strany sa dohodli, že v prípade nedodržania podmienok plnenia uvedených v čl. VII. bod 4. tejto zmluvy zo strany objednávateľa, je zhotoviteľ oprávnený uplatniť si nárok voči objednávateľovi na zaplatenie úrokov z omeškania vo výške podľa platných právnych predpisov SR. Úroky z omeškania sú splatné v lehote do 60 kalendárnych dní odo dňa doručenia faktúry objednávateľovi.

6. Zmluvné strany sa dohodli, že v prípade porušenia povinností uvedených v čl. XII. tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty vo výške 500,00 EUR, slovom: päťsto euro, za každý jednotlivý prípad porušenia zmluvných podmienok. Zmluvná pokuta je splatná v lehote do 60 kalendárnych dní od dňa doručenia faktúry zhotoviteľovi.

7. Uplatnením majetkových sankcií podľa tohto článku nie je dotknuté právo poškodenej zmluvnej strany na náhradu škody spôsobenej porušením povinností, na ktorú sa vzťahuje majetková sankcia (majetková sankcia sa nezapočíta na náhradu škody).

**Čl. X. Dôvernosť informácií, ochrana osobných údajov**

1. Zhotoviteľ sa zaväzuje, že:

a) bude zachovávať mlčanlivosť o všetkých informáciách získaných v súvislosti s touto zmluvou, zistených pri plnení tejto zmluvy a tieto informácie nebude zverejňovať, ani ich žiadnym spôsobom rozširovať vo vzťahu k tretím osobám;

b) nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení tejto zmluvy vo svoj prospech, ani v prospech tretích osôb, počas trvania tohto zmluvného vzťahu a ani po ukončení platnosti tejto zmluvy;

c) všetky informácie a písomné dokumenty, ktoré budú na základe tejto zmluvy vypracované, bude považovať za dôverné, a to bez časového obmedzenia aj po ukončení platnosti tejto zmluvy;

d) informácie a podklady poskytnuté objednávateľom alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy.

2. Zhotoviteľ je povinný v zmysle zák. č. 18/2018 Z. z. o ochrane osobných údajov a o zmene a doplnení niektorých zákonov v prípade, že pri plnení tejto zmluvy alebo v súvislosti s ním spracováva osobné údaje, zabezpečiť ochranu osobných údajov osôb, ktoré objednávateľ pri svojej činnosti spracúva ako prevádzkovateľ a s ktorými môže prísť zhotoviteľ, zamestnanci zhotoviteľa a/alebo tretie osoby vo vzťahu k zhotoviteľovi, do styku pri plnení podľa tejto zmluvy. Zhotoviteľ je povinný poučiť o povinnosti mlčanlivosti svojich zamestnancov a všetky tretie osoby, ak v mene zhotoviteľa budú vykonávať činnosti alebo sa akýmkoľvek spôsobom budú zúčastňovať na plnení tejto zmluvy na strane zhotoviteľa.

3. Zmluvné strany sa zaväzujú, že obchodné, technické a iné informácie a skutočnosti, ktoré im boli zverené druhou zmluvnou stranou, nesprístupnia tretím osobám bez písomného súhlasu dotknutej strany a ani tieto informácie a iné skutočnosti nepoužijú pre iné účely než pre plnenie tejto zmluvy. Toto ustanovenie sa nevzťahuje na obchodné, technické a iné informácie a skutočnosti, ktoré sú bežne dostupné tretím osobám a na ich zverejnenie v súlade so zákonom.

**Čl. XI. Osobitné ustanovenia**

1. Zmluvné strany sa dohodli, že pohľadávku, ktorá vznikne z tohto zmluvného vzťahu zhotoviteľovi ako veriteľovi, zhotoviteľ nepostúpi tretej osobe bez predchádzajúceho písomného súhlasu objednávateľa ako dlžníka. Písomný súhlas za objednávateľa je oprávnený vydať len jeho štatutárny orgán. Postúpenie pohľadávok bez predchádzajúceho písomného súhlasu objednávateľa je neplatné, s odkazom na § 525 ods. 2 zák. č. 40/1964 Zb. Občiansky zákonník v znení neskorších predpisov. Porušenie povinností zhotoviteľa uvedených v tomto bode sa považuje za podstatné porušenie tejto zmluvy.

2. Zhotoviteľ sa zaväzuje, že nevykoná bez predchádzajúceho písomného súhlasu objednávateľa ako dlžníka žiadny právny úkon, ktorým by bola alebo ktorého dôsledkom by bola alebo mohla byť zmena v osobe zhotoviteľa ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto zmluvy existujú a ktoré v budúcnosti vzniknú z ich akéhokoľvek vzájomného zmluvného vzťahu zhotoviteľovi ako veriteľovi a objednávateľovi ako dlžníkovi. Zmluvné strany sa dohodli, že akýkoľvek právny úkon zhotoviteľa ako veriteľa vedúci k zmene v osobe veriteľa je bez predchádzajúceho písomného súhlasu objednávateľa ako dlžníka absolútne neplatný. Súhlas za objednávateľa je oprávnený vydať len jeho štatutárny orgán. Porušenie povinností zhotoviteľa uvedených v tomto bode sa považuje za podstatné porušenie tejto zmluvy.

3. Zhotoviteľ nie je oprávnený postúpiť práva a povinnosti z tejto zmluvy tretej osobe bez predchádzajúceho písomného súhlasu objednávateľa. Postúpenie práv a povinností bez predchádzajúceho písomného súhlasu objednávateľa je neplatné. Porušenie povinností zhotoviteľa uvedených v tomto bode sa považuje za podstatné porušenie tejto zmluvy.

4. Zhotoviteľ berie na vedomie, že objednávateľ zverejní túto zmluvu a jej dodatky v Centrálnom registri zmlúv vedenom Úradom vlády Slovenskej republiky a faktúry súvisiace s touto zmluvou na webovej stránke objednávateľa, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.

5. Zmluvné strany sa dohodli, že v prípade pochybností sa písomnosti podľa tejto zmluvy t.j. súvisiace s týmto zmluvným vzťahom, považujú za doručené na tretí deň odo dňa ich odoslania doporučenou poštou na adresu sídla druhej zmluvnej strany, pričom deň odoslania sa do tejto lehoty nepočíta, ak v tejto zmluve nie je dohodnuté inak.

6. Zhotoviteľ je povinný vo vzťahu k svojim zamestnancom a tretím osobám, ktorými zabezpečuje plnenie tejto zmluvy dodržiavať právne predpisy SR a to najmä pracovnoprávne predpisy, predpisy z oblasti bezpečnosti a ochrany zdravia pri práci a v oblasti sociálneho zabezpečenia a to počas celej doby platnosti tejto zmluvy.

7. Zhotoviteľ zodpovedá za škodu spôsobenú objednávateľovi pri vykonávaní diela a zaväzuje sa ju uhradiť v celom rozsahu. Uvedené sa vzťahuje aj na škodu spôsobenú subdodávateľom zhotoviteľa. Zhotoviteľ prehlasuje, že má na celé obdobie vykonávania diela uzatvorené poistenie zodpovednosti za škodu spôsobenú výkonom svojej činnosti a svojou prevádzkou, ako aj poistenie majetku, vrátane materiálu potrebného na vykonanie diela.

8. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie tejto zmluvy.

9. Zhotoviteľ je povinný poskytnúť súčinnosť a strpieť výkon kontroly/auditu/overovania súvisiaceho s plnením tejto zmluvy vykonávaný oprávnenými osobami orgánov štátnej správy.

10. Zhotoviteľ prehlasuje, že pred uzatvorením tejto zmluvy sa riadne oboznámil s podmienkami plnenia tejto zmluvy a dielo vykoná v súlade s touto zmluvou.

11. Zhotoviteľ zodpovedá za dodržiavanie všetkých bezpečnostných a protipožiarnych opatrení v zmysle príslušných platných právnych predpisov a noriem pri vykonávaní plnenia podľa tejto zmluvy. Zhotoviteľ (zamestnanci zhotoviteľa) je povinný zúčastniť sa na vstupnom školení BOZP a PO u odborných zamestnancov objednávateľa.

12. Zhotoviteľ (zamestnanci zhotoviteľa) je povinný zúčastniť sa oboznámenia s internými predpismi objednávateľa, ktoré sa týkajú opatrení pri havarijnom úniku nebezpečných odpadov a nebezpečných látok do životného prostredia (PI-01, PI-02.1, havarijný plán), ktoré vykonajú odborní zamestnanci objednávateľa. Zhotoviteľ je povinný dodržiavať interné predpisy objednávateľa, s ktorými bol riadne oboznámený a riadiť sa pokynmi objednávateľa v prípade havarijnej alebo mimoriadnej situácie, a to v rozsahu, ktorý je účelný pre výkon plnenia tejto zmluvy.

13. Zhotoviteľ je pre oblasť požiarnej ochrany povinný zabezpečiť dodržiavanie povinnosti podľa zák. č. 314/2001 Z. z. o ochrane pred požiarmi v znení neskorších predpisov.

14. Zhotoviteľ je povinný pri realizácii diela zabezpečiť bezpečnosť a ochranu zdravia pri práci svojich zamestnancov, vrátane aj všetkých ďalších osôb, ktoré sa budú pohybovať na mieste plnenia a dodržiavať všetky zákonné povinnosti zhotoviteľa. Je povinný poskytnúť svojim zamestnancom príslušné ochranné pracovné pomôcky a zároveň zabezpečiť výkon prác podľa ich druhu a charakteru tak, aby zodpovedali príslušným právnym predpisom SR.

15. Zhotoviteľ sa zaväzuje všetky prípadné neoprávnené zásahy do budovy alebo zariadení objednávateľa, ktoré boli spôsobené pri realizácii diela uviesť do pôvodného stavu.

**Čl. XII. Subdodávky**

1. Zhotoviteľ je oprávnený zabezpečiť časť plnenia predmetu tejto zmluvy prostredníctvom svojich **subdodávateľov**, pričom zhotoviteľ:

a) je povinný plnenie tejto zmluvy zadať len subdodávateľovi uvedenému **v Prílohe č. 4 tejto zmluvy** s rozsahom jeho plnenia uvedeným vo verejnom obstarávaní;

b) garantuje spôsobilosť každého zo subdodávateľov uvedených **v Prílohe č. 4 tejto zmluvy** pre plnenie predmetu tejto zmluvy;

c) zodpovedá za celé a riadne plnenie tejto zmluvy počas celej doby platnosti tejto zmluvy a to bez ohľadu na to, či zhotoviteľ použil na plnenie predmetu zmluvy subdodávky alebo nie, v akom rozsahu a za akých podmienok. Objednávateľ nenesie žiadnu zodpovednosť a nemá žiadne povinnosti vyplývajúce z tejto zmluvy voči subdodávateľom zhotoviteľa;

d) je povinný v prípade zmeny subdodávateľa alebo v prípade doplnenia nového subdodávateľa vo vzťahu k plneniu, ktorého sa táto Zmluva týka písomne oznámiť objednávateľovi akúkoľvek zmenu údajov o subdodávateľovi, a to do piatich pracovných dní odo dňa, kedy táto skutočnosť nastala;

e) je povinný do piatich pracovných dní odo dňa uzatvorenia zmluvy so subdodávateľom predložiť objednávateľovi aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia). Zoznam subdodávateľov je uvedený **v Prílohe č. 4 tejto Zmluvy**.

Na zmenu v zozname subdodávateľov, t.j. zmenu **Prílohy č. 4 tejto zmluvy** sa vyžaduje uzatvorenie dodatku k tejto Zmluve. Zhotoviteľ zodpovedá za plnenie tejto zmluvy alebo jej časti subdodávateľom tak, akoby plnenie zmluvy realizoval sám (osobne). Porušenie povinností zhotoviteľa uvedených v tomto bode sa považuje za podstatné porušenie tejto zmluvy.

**Čl. XIII. Záverečné ustanovenia**

1. Meniť a dopĺňať túto zmluvu je možné len na základe dohody oboch zmluvných strán, ktorá je v súlade s platnými všeobecne záväznými právnymi predpismi a to vo forme písomných dodatkov k tejto zmluve.

2. Právne vzťahy výslovne neupravené touto zmluvou riadia príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ďalšími súvisiacimi právnymi predpismi Slovenskej republiky.

3. Zmluva je vyhotovená v dvoch vyhotoveniach, z ktorých každá zmluvná strana obdrží jedno vyhotovenie.

4. V prípade, že niektoré ustanovenie tejto zmluvy je v čase uzatvorenia tejto zmluvy alebo sa stane počas platnosti tejto zmluvy neplatným, nie je tým dotknutá platnosť ostatných ustanovení tejto zmluvy. Zmluvné strany sa zaväzujú nahradiť neplatné ustanovenie zmluvy ustanovením platným, ktoré svojím obsahom a zmyslom zodpovedá najlepšie pôvodnému účelu a vôli zmluvných strán.

5. Neoddeliteľnou súčasťou tejto zmluvy je:

 Príloha č. 1 - Špecifikácia prístrojov SIEMENS – čl. III. bod 1. tejto zmluvy,

 Príloha č. 2 - Rozsah úkonov a termíny vykonania údržby - čl. III. bod 2. tejto zmluvy,

 Príloha č. 3 - Cena plnenia - čl. VII. bod 1. a 2. tejto zmluvy,

 Príloha č. 4 - Zoznam subdodávateľov – čl. XII. tejto zmluvy.

V Košiciach, dňa: V ......................, dňa: ............................

Objednávateľ: Zhotoviteľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 MUDr. Ľuboslav Beňa, PhD., MPH

 riaditeľ

 Univerzitná nemocnica L. Pasteura Košice

## Príloha č. 1: Špecifikácia prístrojov SIEMENS

**Predmet plnenia – dielo: Pozáručný servis vybraných zdravotníckych prístrojov výrobcu SIEMENS**

**Časť č. 2 - ACUSON Freestyle**

**Evidenčné číslo verejného obstarávania objednávateľa: UNLP-2024-96-NZ**

|  |  |  |  |  |
| --- | --- | --- | --- | --- |
| **Por. č.** | **Názov prístroja** | **Výrobné číslo** | **Rok výroby** | **Umiestnenie** |
| 1. | ACUSON Freestyle | 2450 | 2019 | SNP KRaZM - CVO, 2. p |

## Príloha č. 2: Rozsah úkonov a termíny vykonania údržby

**Predmet plnenia – dielo: Pozáručný servis vybraných zdravotníckych prístrojov výrobcu SIEMENS**

**Časť č. 2 - ACUSON Freestyle**

**Evidenčné číslo verejného obstarávania objednávateľa: UNLP-2024-96-NZ**

|  |
| --- |
| **Prístroj č. 1 - ACUSON Freestyle, výrobné číslo: 2450, rok výroby: 2019, SNP KRaZM - CVO, 2. p.** |
| 1.1 | Služba zahŕňa: |
| 1.1.1 | kontroly bezpečnosti |
| 1.1.2 | pripravenosť na servisný zásah |
| 1.1.3 | služby telefonickej podpory |
| 1.1.4 | pravidelnú ročnú elektrickú skúšku s vystavením certifikátu |
| 1.1.5 | prevedenie softvérových aktualizácií (tzv. update) vydaných výrobcom pre zakúpené softvérové licencie (pokiaľ sú vydané výrobcom ako bezplatné) |
| 1.1.6 | servisné práce preventívnych úkonov v rozsahu 1-krát ročne |
| 1.1.7 | služby reaktívnej podpory (opravy porúch) |
| 1.1.8 | prevedenie zálohovania SW nastavení a údržba DB |
| 1.1.9 | náklady na dopravu pre zazmluvnené úkony  |
| 1.1.10 | doba reakcie max. do 7 pracovných dní od nahlásenia poruchy (tzv. on site) |
| 1.1.11 | prioritný čas odstránenia poruchy (do 7 pracovných dní bez použitia náhr. dielov, s náhr. dielmi podľa skladových zásob výrobcu) |
| 1.1.12 | dodanie náhradných dielcov a vyšetrovacích sond |

**Popis daných činností (obsah plnenia):**

**kontroly bezpečnosti** - prevedenie preventívnych úkonov, ktoré sú určené výrobcom pre daný prístroj – podrobný popis činností je uvedený v návode na použitie,

**služby telefonickej podpory** - riešenie požiadaviek , poskytnutie eskalačného reťazca od technickej podpory cez regionálne centrum podpory a centrá podpory HQ (centrála),

**pripravenosť na servisný zásah** - pripravenosť kapacity a disponibility servisných špecialistov počas celého zmluvného obdobia,

**servisné práce preventívnych úkonov v rozsahu 1-krát ročne** - preventívne úkony prevedené podľa pokynov výrobcu,

**dodávka náhradných dielov okrem vymedzených dielov a dielov spotrebného charakteru)** - vysvetlené vyššie,

**služby reaktívnej podpory (opravy porúch)** - zahŕňa práce potrebné k sprevádzkovaniu prístroja (nezahŕňa náhradné diely),

**prevedenie zálohovania SW nastavení a údržba DB** - prevedenie zálohovacejprocedúry v zmysle pokynov výrobcu (zálohovanie výlučne aplikačného SW),

**náklady na dopravu pre zazmluvnené úkony** - v prípade zazmluvnenia sa neúčtujú žiadne ďalšie poplatky za cestovné ani kilometrovné, bez ohľadu na ich početnosť v priebehu trvania zmluvy,

**doba reakcie v pracovných dňoch max. do 7 dní od nahlásenia poruchy (tzv. on site)** - stanovuje najneskorší príchod technika na miesto inštalácie prístroja (miesto plnenia),

**prioritný čas odstránenia poruchy (do 7 pracovných dní bez použitia náhr. dielov, s náhr. dielmi podľa skladových zásob výrobcu)** – maximálna doba.

## Príloha č. 3: Cena plnenia

**Predmet plnenia – dielo: Pozáručný servis vybraných zdravotníckych prístrojov výrobcu SIEMENS**

**Časť č. 2 - ACUSON Freestyle**

**Evidenčné číslo verejného obstarávania objednávateľa: UNLP-2024-96-NZ**

|  |  |  |  |  |  |
| --- | --- | --- | --- | --- | --- |
| **Por. č.** | **Názov položky** | **Merná jednotka(MJ)** | **Počet MJ** | **Jednotková cena v EUR** | **Celková cena za požadovaný počet MJ v EUR** |
| **bez DPH** | **Sadzba DPHv %** | **Suma DPHv EUR** | **s DPH** | **bez DPH** | **Suma DPH v EUR** | **s DPH** |
| ***1.*** | ***2.*** | ***3.*** | ***4.*** | ***5.*** | ***6.*** | ***7.*** | ***8.*** | ***9.*** | ***10.*** | ***11.*** |
| 1. | Pozáručný servis vybraných zdravotníckych prístrojov výrobcu SIEMENS | mesiac | 24 |   |   |  |  |  |  |  |

**Položkovitý rozpočet**

|  |  |  |  |  |  |  |
| --- | --- | --- | --- | --- | --- | --- |
| **Por. č.** | **Názov prístroja** | **Výrobné číslo** | **Merná jednotka(MJ)** | **Počet MJ** | **Jednotková cena v EUR** | **Celková cena za požadovaný počet MJ v EUR** |
| **bez DPH** | **Sadzba DPHv %** | **Suma DPHv EUR** | **s DPH** | **bez DPH** | **Suma DPH v EUR** | **s DPH** |
| ***1.*** | ***2.*** | ***3.*** | ***4.*** | ***5.*** | ***6.*** | ***7.*** | ***8.*** | ***9.*** | ***10.*** | ***11.*** | ***12.*** |
| 1.1 | ACUSON Freestyle | 2450 | ks | 1 |   |   |  |  |  |  |  |

## Príloha č. 4: Zoznam subdodávateľov

**Predmet plnenia – dielo: Pozáručný servis vybraných zdravotníckych prístrojov výrobcu SIEMENS**

**Časť č. 2 - ACUSON Freestyle**

**Evidenčné číslo verejného obstarávania objednávateľa: UNLP-2024-96-NZ**

**Subdodávateľ č. 1:**

|  |  |  |
| --- | --- | --- |
| a/ | Obchodné meno  |  |
| b/ | Sídlo |  |
| c/ | IČO  |  |
| d/ | Predmet subdodávky |  |
| e/  | Presný rozsah subdodávky |  |
| f/ | Percentuálny podiel tejto subdodávky z celkového plnenia zmluvy |  |
| g/ | Osoba oprávnená konať za subdodávateľa  | Meno a priezvisko:Adresa pobytu:Dátum narodenia:Tel. kontakt: E-mail adresa: |
| h/ | Iné  |  |

**Subdodávateľ č. 2:**

|  |  |  |
| --- | --- | --- |
| a/ | Obchodné meno  |  |
| b/ | Sídlo |  |
| c/ | IČO  |  |
| d/ | Predmet subdodávky |  |
| e/  | Presný rozsah subdodávky |  |
| f/ | Percentuálny podiel tejto subdodávky z celkového plnenia zmluvy |  |
| g/ | Osoba oprávnená konať za subdodávateľa  | Meno a priezvisko:Adresa pobytu:Dátum narodenia:Tel. kontakt: E-mail adresa: |
| h/ | Iné  |  |

\* Pokiaľ Zhotoviteľ bude zabezpečovať plnenie tejto zmluvy prostredníctvom svojich subdodávateľov (čl. XII. tejto zmluvy), vpíše všetky požadované údaje do tabuliek vyššie.

\*\*V prípade, že zhotoviteľ plnenie tejto zmluvy nebude zabezpečovať prostredníctvom svojich subdodávateľov (čl. XII. tejto zmluvy), preškrtne vyššie uvedené tabuľky a túto skutočnosť potvrdí podpisom prehlásenia na tejto prílohe:

**Prehlásenie Zhotoviteľa\*\*:**

**Zhotoviteľ týmto prehlasuje, že plnenie tejto zmluvy nebude zabezpečovať prostredníctvom svojich subdodávateľov (čl. XII. tejto zmluvy).**

V ……………….., dňa:

Zhotoviteľ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_